text: Consells i trucs per formentar el benestar i la salut de les persones grans | CAP Sant Rafael
  ← La recepta dels Pastanaga: Muffins de cigrons i espinacs
  La família Bélier i la sordesa →
  Posted on 29 Juliol 2015	by CAP Sant Rafael ICS
  Karsten Thomaehlen
  El districte d'Horta-Guinardó és actualment un dels districtes de Barcelona que té una població més envellida.
  És per això que us volem facilitar una sèrie de consells i trucs senzills i pràctics per tal de facilitar la vida a les persones grans del nostre entorn i poder contribuir amb el nostre granet de sorra en el seu benestar.
  Els consells que us facilitarem han estat extrets de la guia "Viu L'Envelliment Actiu" de la Fundació "La Caixa".
  – Problemes auditius: És important que quan us dirigiu a les persones amb problemes auditius intenteu eliminar o reduir els sorolls de fons: apagar la televisió, la ràdio, seure en un lloc tranquil del parc, etc. Tanmateix és important que mireu la cara a la persona i vocalitzeu sense presses.
  –Problemes de visió: Podreu facilitar la vida a les persones amb problemes de visió donant importància a l'ordre, si respecteu la màxima de "un lloc per a cada cosa, i cada cosa al seu lloc" estareu contribuint a la facilitat de trobar les coses, malgrat que la vista sigui reduïda. Un altre consell que podeu aplicar és mantenir les finestres i les portes de casa totalment obertes o totalment tancades per evitar cops innecessaris. Un altre consell per evitar caigudes que els terres siguin llisos, antilliscants i sense elements que sobresurtin, com ara catifes amb puntes que es puguin doblegar.
  –Problemes de percepció tàctil o sensorial: Algunes persones grans perden la sensibilitat del tacte i per tant poden tenir més possibilitats de patir cremades. És per això que podeu limitar la temperatura màxima de l'aigua en el domicili (a través de la caldera). Podeu facilitar-los instruments amb mànecs gruixuts, com ara les forquilles o ganivets, a proporcionar plats i gots amb proteccions antilliscants per millorar la subjecció d'aquests.
  – Problemes de pèrdua o distorsió de l'olfacte i gust: Esdevé una gran prudència instal·lar detectors de gas en forma d'alarmes visuals per tal d'alertar en cas de fuga i evitar mals majors. Altrament, en cas que sigueu conscients d'una pèrdua agressiva de la capacitat d'olfacte d'alguna persona gran, superviseu o reviseu ocasionalment l'estat dels aliments emmagatzemats per tal de prevenir ingestes amb conseqüències nefastes per a la salut.
  – Situacions de dificultats motrius: Si voleu vetllar per la seguretat i benestar de les persones que pateixen dificultats motrius, pot ser interessant considerar la instal·lació d'agafadors als plats de dutxa i tanmateix incorporar un seient estable a dins per minimitzar el risc de caigudes. L'ús d'esponges amb mànec llarg com dispensadors de gels a la paret por evitar riscs de caigudes. És aconsellable a la zona del vàter instal·lar agafadors per facilitar el gest d'assentament o bé per aixecar-se.
  Trobareu majors informacions sobre l'adaptació de l'habitatge per persones grans amb dependència o discapacitat en el "Centre de Vida Independent", on us oferiran assessorament sobre productes i eines per facilitar l'autonomia de les persones i la seva seguretat.
  El Centre de Vida Independent es troba en el nostre barri, en el Passeig Vall 'dHebron 159-169.
  Aquesta entrada s'ha publicat en Medicina de família, Treball social sanitari i etiquetada amb trembla social sanitari, vellesa. Afegiu a les adreces d'interès l'enllaç permanent.